**“Айыл чарба кооперативдерин, үрөнчүлүк жана асыл тукум чарбаларын өнүктүрүү жөнүндө” Кыргыз Республикасынын Министрлер Кабинетинин токтомунун долбооруна**

**НЕГИЗДЕМЕ-МААЛЫМКАТ**

1. **Максаттары жана милдеттери**

Ушул Кыргыз Республикасынын Министрлер Кабинетинин “Айыл чарба кооперативдерин, үрөнчүлүк жана асыл тукум чарбаларын өнүктүрүү жөнүндө” токтомунун долбоору, өлкөнүн азык-түлүк коопсуздугунун негизи катары айыл чарбасын, тамак-аш жана кайра иштетүү өнөр жайын, айыл чарба продукциясынын, чийки заттын, азык-түлүктүн рыногун мындан ары өнүктүрүү, агроөнөр жай комплексинин экспорттук потенциалын көтөрүү, агрардык сектордун тармактарына дем берүү максатында, Кыргыз Республикасынын Президентинин 2021-жылдын 9-февралындагы Жарлыгынын 1-пункттунун 3 абзацына ылайык даярдалган.

Аталган токтом долбоорунун максаты жана милдети айыл чарба кооперативдерин, үрөндүк жана асыл тукум чарбаларын, тажрыйба-селекциялык жана эксперименталдык чарбаларды өнүктүрүү болуп саналат.

1. **Баяндоочу бөлүк**

Азыркы учурда үрөнчүлүк, асыл тукум, эксперименталдык-селекциялык жана эксперименталдык чарбаларынын иштеши үчүн Айыл чарба жерлеринин мамлекеттик фондунун жерлеринин көп саны ар кандай контурларда жайгашкан, алар үрөнчүлүк, асыл тукум, тажрыйба-селекциялык жана эксперименталдык чарбалар үчүн колдонуу эффективдүү эмес.

Кыргыз Республикасынын Жер кодексинин 1-беренесинин 29-беренесине ылайык, айыл чарбасына жарактуу жерлердин мамлекеттик фонду - айыл чарба жерлеринен (жайыттардан бөлөк) жана мамлекеттик менчикте турган жерлерден түзүлгөн жер участоктору.

Ошону менен бирге, жогоруда аталган кодекстин 4-беренесине ылайык, жерге мамлекеттик менчик укугун республиканын бүткүл аймагында Кыргыз Республикасынын Өкмөтү жана жергиликтүү мамлекеттик администрациялар Кодексте белгиленген компетенциянын чегинде жүзөгө ашырат.

Ошентип, Айыл чарба жерлеринин мамлекеттик фондунун жерлерин жалпы башкаруу Өкмөттүн өзгөчө укугу болуп эсептелет.

Кыргыз Республикасынын “Жергиликтүү мамлекеттик администрация жөнүндө” Мыйзамынын 11-беренесинде, Кыргыз Республикасынын мыйзамдарына ылайык, мамлекеттин менчигинде турган жер участокторун берүү жөнүндө чечимдерди кабыл алуу акимдин ыйгарым укуктарына кирет деп көрсөтүлгөн.

Андан тышкары, аким - жергиликтүү мамлекеттик администрациянын башчысы министрликтердин жана ведомстволордун аймактык өкүлдөрүнөн комиссияларды түзүүгө укуктуу.

Жогоруда айтылгандарга байланыштуу, азык-түлүк коопсуздугун камсыз кылуу жана Айыл чарба жерлеринин мамлекеттик фондунун жерлерин эффективдүү пайдалануу максатында, Кыргыз Республикасынын Министрлер Кабинетинин токтомунун долбоорунун 1-3-пункттары менен төмөнкүлөрдү тапшырат:

Кыргыз Республикасынын жергиликтүү мамлекеттик администрацияларына:

- айыл чарба продукцияларын өндүрүү жана сатуу үчүн, айыл чарба кооперативдери, үрөнчүлүк жана асыл тукум чарбалары иштетүүгө Айыл чарба жерлеринин мамлекеттик фондунун жерлеринин пайдаланууга пайдалуу болгон, бир массивдеги, 75% бөлүгүн тактоо жана аныктоо үчүн тийиштүү жумушчу комиссиясы түзүлсүн;

- Айыл чарба жерлеринин мамлекеттик фондунун жерлеринин пайдаланууга пайдалуу болгон жерлердин 75% аныктоонун жыйынтыгы боюнча, Кыргыз Республикасынын Айыл, суу чарба жана аймактарды өнүктүрүү министрлигинин балансына белгиленген тартипте өткөрүлүп берилсин;

- азык-түлүк коопсуздугун камсыз кылуу үчүн Айыл чарба жерлеринин мамлекеттик фондунун жерлери эффективдүү пайдаланылсын.

Кыргыз Республикасынын Айыл, суу чарба жана аймактарды өнүктүрүү министрлигине:

- ушул токтомдун 1-пунктунда көрсөтүлгөн жерлерди белгиленген тартипте өзүнүн балансына кабыл алууга;

- ушул токтомдун 1-пунктунда көрсөтүлгөн жерлерди максаттуу багыты боюнча пайдалануу.

Жергиликтүү өз алдынча башкаруу органдарына сунушталат:

- ушул токтомдун 1 жана 2 -пункттарында көрсөтүлгөн иш-чаралар аяктагандан кийин Айыл чарба жерлеринин мамлекеттик фондунун жерлеринин белгиленген тартипте ижарага берүүнү;

- ушул токтомдун 1-пунктунда көрсөтүлгөн жумушчу комиссиянын ишинин жыйынтыгы боюнча Айыл чарба жерлеринин мамлекеттик фондунун жерлери үчүн Келечек пландарды кайра карап чыгууну.

Ошондой эле, ушул токтом долбоорунун 4-пункту менен, көзөмөлдөө функцияларын жүзөгө ашыруучу бирдиктүү ыйгарым укуктуу органды аныктоо жагынан, айыл чарба жерлеринин мамлекеттик фондунун жерлеринин 75% айыл чарба кооперативдерине, үрөнчүлүк жана асыл тукум чарбаларына, тажрыйба-селекциялык жана эксперименталдык чарбаларына берүү жагынан “Айыл чарба жерлеринин мамлекеттик фондунун жерлерин ижарага берүү шарттары жана тартиби тууралуу Типтүү жобо жөнүндө” Кыргыз Республикасынын Өкмөтүнүн 2007-жылдын 22-июнундагы № 243 токтомуна өзгөртүүлөрдү киргизүү сунушталат.

**3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Ушул Кыргыз Республикасынын Министрлер Кабинетинин токтомунун долбоорун кабыл алууда терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4. Коомдук талкуунун жыйынтыктары жөнүндө маалымат**

Кыргыз Республикасынын ченемдик укуктук актылары жөнүндө” Кыргыз Республикасынын Мыйзамынын 22 – беренесине ылайык, аталган Кыргыз Республикасынын Министрлер Кабинетинин токтомунун долбоору Кыргыз Республикасынын Министрлер Кабинетинин расмий сайтына коомдук талкуулоо өткөрүү үчүн жөнөтүлгөн.

**5.Долбоордун мыйзамдарга шайкеш келүүсүнө талдоо**

Берилген долбоор колдонуудагы мыйзамдардын, ошондой эле Кыргыз Республикасы катышуучусу болгон, белгиленген тартипте күчүнө кирген эл аралык келишимдердин ченемдерине карама-каршы келбейт

**6. Каржылоо зарылдыгы жөнүндө маалымат**

Кыргыз Республикасынын Министрлер Кабинетинин ушул токтомунун долбоорун кабыл алуу республикалык бюджеттен кошумча финансылык сарптоолорго алып келбейт.

**7. Жөнгө салуучулук таасирине талдоо жүргүзүү жөнүндө маалымат**

Берилген долбоор жөнгө салуучулук таасирине талдоо жүргүзүүнү талап кылбайт, анткени ишкердикти жөнгө салууга багытталган эмес.

**Министр А.С. Джаныбеков**